निखिल वागळे

निखिल वागळे (जन्म : २३ एप्रिल १९५९) हे मराठी पत्रकार आहेत. ते मुंबईतून प्रकाशित होणाऱ्या महानगर या मराठी भाषेतील वृत्तपत्राचे प्रकाशक, संपादक होते.

निखिल वागळे हे मराठी वृत्तसृष्टीतील धडाडीचे व निर्भीड पत्रकार म्हणून ओळखले जातात. त्यांनी इ.स. १९७७ साली पत्रकारितेस आरंभ केला. इ.स. १९७९ साली ते दिनांक या साप्ताहिकाच्या संपादक झाले. इ.स. १९९० साली त्यांनी महानगर वृत्तपत्राच्या संपादकपदाची सूत्रे हाती घेतली.

लिहिलेली पुस्तके
निखिल वागळे यांनी काही पुस्तके लिहिली आहेत.
 स्पष्ट बोलायचं तर
 ग्रेट भेट

पुरस्कार
सामाजिक कार्यकर्त्या मेधा पाटकर यांच्या हस्ते निखिल वागळे यांना निर्भय जन मंच पुरस्कार १६ डिसेंबर, इ.स. २०११ रोजी देण्यात आला.

 संदर्भ 

वर्ग:मराठी संपादक
वर्ग:मराठी पत्रकार
वर्ग:मराठी प्रकाशक
वर्ग:इ.स. १९५९ मधील जन्म
वर्ग:भारतीय नास्तिक